
Buklurin ang buong bayan laban sa ilehitimong rehimeng 


US-Marcos-Duterte 


agdarahop ang bayan sa labis na kagutuman at kawalan ng trabaho sa gitna ng pagsirit ng presyo ng 

mga pangunahing bilihin. Pinalubha ng ilehitimong rehimeng US-Marcos-Duterte ang krisis ng estadong 
malakolonyal at malapyudal kasabwat ang mga lokal na naghaharing uring panginoong maylupa, burgesya 
kumprador at burukrata kapitalista. Ang lumalawak na agwat ng mayayaman at mahihirap at umiigting na 
kontradiksyon sa pagitan nito ang nagtutulak sa sambayanang mag-aklas at lumaban. 


Walang 7 85kwenta. ang mga 
ibinalangkas ni (Marcos Jr. na 
panibagong programa sa ekonomya 
na Philippine Development Plan 
dahil wala itong pinag-iba sa 
mga naunang programa ng mga 
nagdaang administrasyon. Pawang 
pagpapanatili lamang sa ekonomyang 
nakasalig sa pag-iimport ng mga 
yaring produkto at pag-eeksport ng 
mga murang hilaw na materyales. 


Pinasisidhi pa ni Marcos Jr. ang 
liberalisasyon sa ekonomya ng 
bansa at paglalako ng patrimonyang 


KO DiG MANG | 
u BAYAN, 


yaman ng bansa. Niluluto ang 
charter change (chacha) sa Kamara 
na magbubuyangyang sa lupa at 
likas na yaman dahil pahihintulutan 
ang 10096 pag-aari ng mga dayuhan 
sa Pilipinas. Pahahabain pa nito 
ang termino ni Marcos Jr. hanggang 
sampung taon. 


Bilang tuta ng imperyalismo, 
hinahayaan ni Marcos Jr. ang 
pagkontrol ng US sa bansa sa tabing 
ng pagtatanggol laban sa (China. 
Nakaamba ang pagtatayo ng limang 
bagong base militar ng US sa ilalim 


ng Enhanced Defense Cooperation 
Agreement. Isinasapanganib nito 
ang buhay ng mamamayan sa 
pagsasagawa ng mga pinagsanib 
na ehersisyo-militar ng pwersang 
Amerikano at Pilipino, pinakahuli 
ang ginanap sa hilagang bahagi ng 
bansa nitong Pebrero. BB Tahasang 
pang-uupat ito sa China na karibal 
ng US sa pagpapataw ng hegemonya 
at dominasyon sa Asya Pasipiko. Sa 
tabing ng gera at pagsasanay laban 
sa China, pinagkakakitaan ng US ang 
mga armas at iba pang kagamitang 
pandigma na inilalako sa Pilipinas. 

NILALAMAN 


Buklurin ang buong bayan laban sa 
ilehitimong rehimeng US-Marcos-Duterte 


Kalagayan ng magsasaka ng palay sa 
Mindoro 


Ang pananabik ng masa sa Bagong 
Hukbong Bayan 


Kilos Protesta: Mga pagkilos 
laban sa Kaliwa Dam at paggunita sa ika-37 taon 
ng Pag-aalsang EDSA 


Tugon ni PAG: Paano ginagamit 

ng pamilyang Marcos at imperyalismong US 
ang sining at kultura para ipataw ang kanilang 
paghahari? Paano ito lalabanan? 


Balita: Konsolidasyon ng AMC-BHB 
Quezon at pahirap na oil spill sa MIMAROPA 


Kilos Protesta: Barikada kontra-mina sa 
Romblon at Palawan 


Ka Joma Lives: Anti-imperyalista at 
dakilang proletaryong internasyunalista 


Balita: Laban ng unyon ng 
manggagawa sa Nexperia 


Pahayag: Mamamayan ng daigdig, 
magbigkis, pigilan at labanan ang lahat ng anyo 
ng inter-imperyalistang gera! 


16 Tula: Kay Ka Facio mula kay Ka Maya 


Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 


ng. ating 5 pahayagan. Magpadala. ng 


mga komentaryo at mungkahi, balita at 


rebolusyonaryong karanasan nma maaaring 
ilathala sa ating pahayagan. Ito ay tumatanggap 
ng mga liham sa: 


(Ka) dagundong.tk@gmail.com 
@ balikwastk.wordpress.com 

Sa harap-harapang pambubusabos sa kalayaan, karapatan at 
kabuhayan ng mamamayan, ginagamit ang AFP-PNP para supilin 
ang kanilang makatarungang pakikibaka sa ngalan ng kontra- 
rebolusyonaryong gera. Nakabalangkas ang gerang ito sa US counter- 
insurgency guide na hindi lamang nakatutok sa rebolusyonaryong 
kilusan kundi sa lumalabang mamamayan. 


Sa harap ng naaagnas na kalagayan ng bayan, nalilikha ang 
paborableng sitwasyon upang imulat at buklurin ang papalawak 
na hanay ng mamamayan para ipaglaban ang kanilang pambansa- 
demokratikong interes. Ang dambuhalang pwersang ito ang dapat 
pamunuan at pagkaisahin ng Partido at buong rebolusyonaryong kilusan 
upang maitransporma ang kanilang lakas laban sa pangkating Marcos- 
Arroyo-Duterte, ang pinakamasahol na papet ng US sa malakolonyal na 
estado. 


Upang maisakatuparan ito, susi ang pag-oorganisa sa uring 
manggagawa na abanteng destakamento ng Partido at namumuno 
sa rebolusyonaryong pakikibaka ng bayan. Dapat paramihin ang 
mga manggagawang kasapi ng Partido at armasan sila ng teorya 
ng Marxismo-Leninismo-Maoismo. Dapat malawakang isulong ang 
kilusang welga ng mga manggagawa para sa sahod, kaseguruhan 
sa trabaho, kagalingan sa loob ng pagawaan at upang pandayin ang 
kanilang makauring lakas. 


Dapat pahigpitin ang pagkakaisa ng mga manggagawa sa mga 
magsasaka, ang pangunahing pwersa ng rebolusyon, bilang saligang 
alyansa na pundasyon ng malapad na nagkakaisang prente laban 
sa naghaharing uri. Ang magsasaka ang pinakamalaking bilang ng 
mamamayang inaapi at pinagsasamantalahan na maaasahan sa 
pagsusulong ng digmang bayan sa kanayunan. Dapat silang pukawin, 
organisahin at pakilusin para sa pagsusulong ng rebolusyong agraryo 
na ang pangunahing nilalaman ay ang kanilang karapatan sa lupa at 
unti-unting mapahina hanggang maibagsak ang kapangyarihan ng mga 
panginoong maylupa sa kanayunan. 


Kabigin ang petiburgesya bilang maaasahang progresibong 
pwersa ng rebolusyon. Palahukin ang mga kabataan at intelektwal sa 
pakikibaka ng mga magsasaka at manggagawa. Mahalaga ang papel ng 
petiburgesya sa pagpapasigla ng kilusang propaganda para palahukin 
ang mas malawak na mamamayan sa demokratikong rebolusyong bayan 
(DRB). Itaas ang kanilang pampulitikang kamulatan at kapasyahang 
magrebolusyon. Palakasin at palawakin ang mga rebolusyonaryong 
organisasyon ng mga kabataan, kababaihan, guro, artista at manunulat, 
siyentista, kawani ng gubyerno, taong simbahan, manggagawang 
pangkalusugan at iba pang demokratikong sektor. Hamigin ang 
mga pambansang burgesya sa rebolusyon para sa pagsusulong ng 
pambansang industriyalisasyon at pakikibakang anti-imperyalista. 


Ang malapad na nagkakaisang prente ay isang malakas na muog at 
kalasag ng malawak na hanay ng sambayanan laban sa naghaharing uri 
at imperyalismong US. Sa ilalim ng pamumuno ng Partido, isinusulong 
nito ang mga demokratikong hangarin ng mamamayan. Inilulunsad 
nito ang DRB upang makamit ang tunay na kalayaan at demokrasya. 


Sa pagpapalakas ng nagkakaisang prente, kailangang pag-ugnay- 
ugnayin ang mga pakikibakang anti-imperyalista, anti-pyudal at anti- 
pasista. Dapat paigtingin ang anti-imperyalistang paglaban ng bayan 
para makalaya sa kuko ng imperyalismo. Iputok ang mga anti-pyudal na 
laban upang pawiin ang pyudalismo na baseng sosyal ng imperyalismo. 
Palakasin ang anti-pasistang pakikibaka upang biguin ang panunupil ng 
reaksyunaryong sandatahang pwersa ng estado. 

Labanan ang dominasyon ng US 
sa ekonomiya, pulitika at militar ng 
bansa, gayundin ang panghihimasok 
ng China sa Pilipinas. Ilantad at 
tutulan ang niluluto ng US na proxy 
war sa Asia Pacific laban sa China kung 
saan gagamitin ang Pilipinas bilang 
base militar o lunsaran ng digmaan 
sa hinaharap.  Itakwil ang taksil 
na ilehitimong Marcos at Duterte 
sa paghahandog ng patrimonyang 
yaman ng bansa sa mga imperyalista. 
Igiit ang pagpapabasura sa mga 
neoliberal na patakaran ng estado na 
gumagapos sa pag-unlad ng bayan. 


Iputok ang mga pag-aalsang 
bayan para igiit ang kanilang pang- 
ekonomikong kagalingan. Patuloy 
na buuin at patatagin ang mga 
militanteng unyon sa hanay ng 
manggagawa na mamumuno 
sa kanilang mga welga laban sa 
kapitalista. Malaking bilang ng 
manggagawa ang nasa Timog 
Katagalugan na tinaguriang industrial 
belt o malalawak na pabrika sa 
Pilipinas. Ipaglaban ang ayuda, 
batayang serbisyong panlipunan at 
dagdag sahod ng mga propesyunal. 


Tutulan at labanan ang mga 
proyektong mapangwasak sa 
kabuhayan at kalikasan. Sa rehiyon, 
padagundungin ang pakikibaka laban 
sa konstruksyon ng Kaliwa Dam sa 
hangganang Rizal at Quezon: mga 
operasyong pagmimina sa Mindoro, 
Romblon at Palawan, reklamasyon 


# Ang tagumpay ng DRB ay nakasalalay sa paglahok ng 
pinakamaraming bilang ng mamamayan. Ubos-kaya nating 
pukawin, organisahin at pakilusin ang lahat ng inaapi at 
pinagsasamantalang uri at sektor ng lipunan. ” 


sa Cavite: pagpapalit-gamit ng 
lupa sa Batangas at mga huwad na 
proyektong eko-turismo. 


Tutulan at labanan ang chacha 
na naglalayong patagalin ang 
paghahari ng pamilya Marcos at 
paghahandog ng likas na yaman 
ng bansa sa dayuhan. Pigilan ang 
pakanang Maharlika Investment 
Fund na magbibigay-laya sa mga 
itong dambungin ang pera ng 
mamamayan. 


Lubusang ihiwalay ang 
naghaharing paksyon ng mga Marcos, 
Arroyo at Duterte. Ipaglaban ang 
hustisya para sa kanilang mga biktima 
ng paglabag sa karapatang tao. 
Patuloy silang singilin sa kanilang 
pagdarambong at utang na dugo sa 
bayan. 


Dapat magpunyagi sa mga 
pakikibakang bayan habang ginagapi 
ang pasismo ng estado. Ipabasura 
ang Anti-terror Law at buwagin ang 
NTF-ELCAC. Singilin at papanagutin 


ang AFP-PNP sa mga paglabag 
sa karapatang tao sa kanilang 
anti-komunistang gera. Igiit na 


tanggalin ang pondo para sa kontra- 
rebolusyonaryong gera at pagbili ng 


KILALANIN ANG 
WATAWAT 


Ang watawat ng NDFP ay nahahati 
sa dalawang bahagi, pula sa taas at 
asul sa ibaba. Sa gitna ay isang puting 
equilateral na tatsulok na may mga 
gintong bituin sa bawat sulok at gintong 
letra ng NDF sa sentro. Ipinapahayag ng 
watawat ng NDFP ang pagpapatuloy ng 
rebolusyonaryong tradisyon na nagluwal 


sa pambansang watawat ng Pilipinas. 

makabagong armas na gagamitin 
laban sa mamamayan. 


Higit sa lahat, palakasin ang 
armadong pakikibaka. 8 Suportahan 
ang Bagong Hukbong Bayan sa 
pamamagitan ng pagpapasampa ng 
pinakamabubuting anak ng bayan. 
Pasiglahin ang paglahok ng masang 
anakpawis sa digmang bayan at 
buong giting na ipagtanggol ang mga 
base ng rebolusyon. 


Paramihin at ipagtanggol ang 
mga organo ng kapangyarihang 
pampulitika na binhi ng 
demokratikong gubyernong 
bayan. Sanayin ang mamamayan 
na pamunuan ang kanilang hanay 
habang isinusulong ang digmang 
bayan. 


Ang tagumpay ng DRB ay 
nakasalalay 8 sa paglahok 8 8ng 
pinakamaraming bilang ng 


mamamayan. Ubos-kaya nating 
pukawin, organisahin at pakilusin 
ang lahat ng inaapi at 
pinagsasamantalang uri at sektor ng 
lipunan upang magkamit ng mas 
malalaking tagumpay na tuntungan 
sa pagtataas ng antas ng ating 
digmang bayan. 


3 KALATAS 


PANGUNAHING LATHALAIN 


Kalagayan ng magsasaka ng palay sa Mindoro 


ilala ang isla ng Mindoro bilang pinakaproduktibong prodyuser ng bigas sa Timog Katagalugan. Noong 2018, 

bago ang pandemya, lumikha ito ng higit 809,000 metriko toneladang (MT) bigas. Higit limang beses ito ng 
kinakailangang dami para pakainin ang mamamayang Mindorefio. Kahit sa antas ng mas mahinang produksyon 
habang at matapos ang pandemya, sobra-sobra pa rin ang bigas na pinoprodyus sa isla. 


Balintunang ang kasaganaang ito 
ay hindi ramdam ng mga magsasakang 
Mindorefio. Pahirap nang pahirap 
ang kanilang kalagayan. Hanggang 
ngayon, nagkakasya sa kapiranggot na 
lupa ang kalakhan ng mga magsasaka 
ng palay habang ang mga walang lupa 
at nakikisaka lamang ay pumapailalim 
sa mga mapagsamantalang sistema 
kung saan pumaparte ng malaki ang 
panginoong maylupa sa ani o kita 
kahit na hindi ito nagpagod. 


Dumagan sa pagdurusang hatid 
ng pyudal na kaayusan ang higit 
sa dobleng presyo ng farm inputs, 
tumataas na upa sa mga makinarya 
at kawalan ng suporta mula sa 
estado. Ang ibang pananim na 
kahalili ng palay gaya ng sibuyas at 
munggo ay bagsak din ang presyo 
sa farmgate kaya't hindi maasahan 
bilang pansagip ng kabuhayan. 


Dahil sa hungkag at inutil 
na repormang agraryo ng 
reaksyunaryong gubyerno, 7096 ng 
lupang agrikultural sa isla ang nasa 
kamay ng mga panginoong maylupa, 
malalaking burgesya. kumprador 
at mga dayuhang kumpanya. Ang 
natitirang 3096 ang pinaghahati- 
hatian at nililinang ng mga 
maralita at mababang panggitnang 
magsasaka. Kataasan na ang 
dalawang ektaryang sariling lupa 
para sa maliliit na magsasaka. 


Pasakit dulot ng pyudal na sistema 


Ang mga nakikisaka o mga kasama 
ay sinisingil ng napakamahal na 
upa sa anyo ng sistemang buwisan, 
katulong o kamkam!. Sa buwisan, 
pasan ng kasama ang lahat ng gastos 
sa produksyon at kukunin na lamang 
ng PML ang absolutong upa na 12 
kaban kada ektarya. Katumbas ito 
ng 7096 parte para sa PML. 


Kapag 7” ssistemang 5 katulong, 
ang PML ang sasagot sa gastos sa 
produksyon habang 10-1546 ng 

ani ang ibibigay sa kasama. May 
isang kabang bigas kada ektarya na 
pangkonsumo para sa kasama. Sa 
ilang kaso, imbes na porsyentuhan 
ay binibigyan na lang ang kasama 
ng 12-15 kaban ng inaning palay 
kada ektarya mula sa inani niyang 
90 kaban na karaniwan na sa isang 
ektaryang palayan. Mas malaki nang 
bahagya ang kita ng magsasaka sa 
kaayusang porsyentuhan. 


Sa sistemang kamkam, 
tumatanggap ang magsasaka ng 
ikalimang parte (2096) sa kabuuang 
ani kapalit ng kanyang lakas paggawa 
sa pagtatanim at pag-aani ng palay. 
Karaniwang grupo ng magsasaka ang 
pumapasok sa kaayusang kamkam. 


Makikita ang abang kalagayan ng 
mga magsasaka sa aktwal na kasong 
aralin. Sa pag-aaral ng isang yunit ng 
Bagong Hukbong Bayan sa Mindoro, 
ang abereyds na gastos sa isang 
ektaryang palayan ay P45,566 sa 
kundisyong walang patubig, umuupa 
ng traktora o rotor at harvester, at 
gumagamit ng abono at pestisidyo. 
Pinakamalaking bahagi nito ang 
farm inputs: ang binhi ay 7.396 
habang ang mga kemikal ay 28.99. 


Batay sa ganitong kwentada, 
P3,733 lang ang kinita ng isang 
tenanteng nagbubuwis sa isang 
cropping, o P31 lamang kada araw. 
Ang PML na sinulitan ay may P8,700 


o P72.50 sa arawan kahit na wala 
siyang trinabaho. 


Samantala, ang isang katulong 
na nakatanggap ng pinakamataas 
na 1596 ng ani at may bigas na 
pangkonsumo mula sa PML ay 
kumita ng P16,350 sa isang siklo o 
katumbas ng P136.25/araw. Ito na 
ang pinakamainam na kalagayan, 
pero para sa mas nakararami, nasa 
1296 lamang ang parte, umaabot 
lamang ng P87 kada araw ang kita. 


Dahil sa marami ang walang 
lupa at ang may kakarampot na 
lupa nama'y hirap sa gastusin 
sa produksyon, dumarami 
ang 5s nagpapaupa o nagiging 
manggagawang bukid. Mababa ang 
sahod na naglalaro sa P200-P300/ 
araw, ngunit umaabot 5 nang 
hanggang P400 para sa mga nag- 
oopereyt ng harvester o traktora. 
Ang problema, kaunti lamang ang 
nagbebenepisyo.” sa relatibong 
mataas na sahod dahil iilan lamang 
ang kailangang opereytor o driver. 
Nabawasan ang pangangailangan 
para sa mga manggagawang bukid 
mula nang lumaganap ang mga 
harvester at traktora. Pati ang dami 
ng sinasagraw o yaong sinisimot 
na tira-tirang palay matapos ang 
paggagapas ay nawala. Pandagdag 
sana sa pagkain ng pamilya ang 
naiuuwing sagraw mula sa bukid. 


Dagok ng neoliberalismo 


Nakalubog na sa kumunoy ng 
kahirapan ay lalo pang inilulubog ang 
mga magsasaka ng pagpapailalim 
ng Pilipinas sa pandaigdigang 
imperyalistang kasunduan sa 
“malayang kalakalan.” Buhat nang 
maging batas ang Rice Liberalization 
Law noong Pebrero 14, 2019, tuluy- 
tuloy na bumagsak ang presyo ng 
palay sa farmgate. Nalugi ang mga 
magsasaka dahil sa pagbaha ng 
murang imported na bigas. 


Sa Occidental Mindoro, 
pinakamababa ang presyong P12/ 
kilo sa Rizal at pinakamataas P19/ 
kilo (tuyo) sa Calintaan. Lumalabas 
na sa Occidental Mindoro, pinaka- 
karaniwan ang presyong P14/ 
kilo na labas harvester (galing sa 
harvester)--sa ganitong kalakaran 
nakakatipid sa bayad sa pagkakarga 
dahil kinukolekta na ito ng mga 
trader sa mga magsasaka. Sa 
kabilang (probinsya ng Oriental 
Mindoro, bahagyang mas mataas 
ang bili sa magsasaka sa presyong 
P17/kilo ngunit mababa pa rin sa 
dati nang kahilingang itaas ang 
presyo hanggang P21. 


Panibagong dagok sa mga 
magsasaka ang pagsirit ng presyo ng 
langis at mga farm input, at resulta 
nitong pagmahal ng renta sa mga 
makinarya. Nasa P80-90/litro ang 
krudo at gasolina, kaya't itinaas ng 
mga may-ari ng harvester at traktora 
ang upa. Tumaas ang dating hunos” 
sa harvester na 8-10 kaban kada 
ektarya tungong 12-14 kaban nitong 
2022. Pumapalo naman ang upa 
sa rotor ng P3,000-P4,000 kada 
ektarya, P500-P1,000 na mas mahal 
kaysa dati. 


Higit doble ang presyo ng urea na 
P2,800/sako mula sa dating P950/ 
sako. Para makatipid, may mga 
naghahalo sa abono ng ammonium 
nitrate na P1,800 lamang kada sako. 
Gamit ang ammonium nitrate sa 
pagpapabulaklak ng mangga. 


Sa panahon ng kalamidad, tulad 
ng nangyari nitong bagyong Paeng, 
walang signipikanteng ayuda para 
sa magsasaka. Hindi rin saklaw ng 
serbisyong patubig ang lahat ng mga 

palayan. Noong 2020, nasa 136,562 
ektarya o 7696 ng lupang agrikultural 
sa Mindoro ang may irigasyon. 


Sa mga lugar na may irigasyon sa 
Occidental Mindoro, nagbabayad ng 
P500/ektarya (tag-ulan) at P1,000/ 
ektarya (tag-araw) para sa patubig. 
Hindi pantay ang distribusyon 
ng serbisyo dahil madalas itong 
nakokopo ng mga panginoong 
maylupa't mayamang magsasaka at 
kanilang mga kadikit. 


Baon sa utang 


Para mabuhay, nangungutang 
ang karamihan sa mga magsasaka. 
Madalas nilang takbuhan ang 
mga microfinance na nagsisilbing 
modernong  usurero dahil sa 
napakataas na interes na umaabot ng 
1596. Sa tindi ng kagipitan, dalawang 
card ang inuutangan ng mga 
magsasaka. Ilan sa mga microfinance 
sa Mindoro ang Card Bank, ASA Card 
at RC (Reliable Credit Microcredit). 
Ang ASA ay nakatatanggap ng utang 
mula sa CitiGroup, isang malaking 
Amerikanong kumpanya sa pinansya. 


Kaunti lang ang nakakautang 
sa Landbank na may 296 interes 
dahil mahigpit ang proseso bago 
makapangutang. Kaya, babalik pa 
rin ang mga magsasaka sa mga PML 
at trader, dahilan para maobliga 
silang magbenta sa inuutangang 
trader kahit barat ang presyo. Sa 
PML at trader, tinutumbasan ang 
P1,000 na utang ng tatlong kaban ng 
palay. 


Sa hirap ng kalagayan, kahit ang 
nagsasakang-maylupa . ay kapos 
ang kita. Ayon sa isang mababang 
panggitnang magsasaka, gumastos 
siya ng P51,800 sa isang cropping 
ng kanyang 1.5 ektaryang tubigan. 
Umani siya ng 90 kabang palay dahil 
kaunti ang nagamit niyang abono. 
Sa P14/kilo ng palay, may kabuuan 
siyang benta na P63,000. Lalabas na 
kumita lamang siya ng P11,200 para 
sa apat na buwang trabaho o P93 
kada araw. Uutang siya sa card para 
makapag-second cropping. 


Ano ang dapat gawin? 


Hindi makakaalpas ang 
magsasakang Mindorefio sa busabos 


nilang kalagayan hangga't nananatili 
ang kontrol sa lupa ng iilan at ang 
imperyalistang dominasyon sa 
ekonomya ng Pilipinas. Kailangang 
bunutin ang ugat ng pyudalismo, 
burukrata kapitalismo at imperyalismo 
upang lubusang matamasa ng 
magsasaka ang bunga ng kanilang 
pagpapagal sa lupa. 


Ang pagpapalaya ng mga 
magsasaka mula sa pyudalismo ang 
ubod ng programa ng demokratikong 
rebolusyong bayan na isinusulong 
ng Bs PKP-BHB-NDFP. Kailangang 
umanib ang masang magsasaka 
sa Pambansang Katipunan ng 
Magbubukid, ang rebolusyonaryong 
organisasyon ng mga magsasaka, at 
magsulong ng DRB upang makamit 
ang kanilang karapatan sa lupa at 
paunlarin ang kanilang kabuhayan. 
Sa buong bansa, isinusulong ng 
rebolusyonaryong 73BSBkilusan ang 
rebolusyong agraryo (RA) na may 
maksimum na programang libreng 
pamamahagi ng lupa sa mga wala 
at kulang sa lupang sinasaka. Sa 
minimum ng programa ng RA, 
itinataas ang antas ng kabuhayan 
ng masa sa. kanayunan sa 
pamamagitan ng pagpapababa ng 
upa sa lupa, pagtataas sa sahod ng 
manggagawang bukid, pagkontrol 
sa usura, pagpapataas sa presyo ng 
produktong bukid at pagtataas sa 
lokal na produksyon. 


Sa gabay ng Partido at tuwang ng 
BHB, muling sisigla at lalago ang 


pakikibakang magsasaka sa 
Mindoro. Tatanganan nila ang 
mayamang kasaysayan ng 


pagsusulong ng RA sa isla na 
nagkaloob sa libu-libong pamilya ng 
lupang bubungkalin. Ang laban para 
sa lupa ang pundasyon ng lakas ng 
rebolusyonaryong paglaban ng mga 
Mindorefio. 


1 Sistema sa palayan kung saan ang isang 
magsasaka ang sumasalo sa gastusin ng 
pagtatanim at pag-aani ng palay kapalit 
ng kabahaging makukuha sa ani. May 
dalawang tipo: talok-ani at sabog-ani. Sa 
sabog-ani, ang nagkamkam ang gumagawa 
ng kanal sa tubigan. Sa kasalukuyan, ang 
nagkamkam ay may ikalimang parte sa 
kabuuang (gross) ani. 


2 Upa o renta 

LATHALAIN 


Ang pananabik ng masa sa Bagong Hukbong Bayan 


a isang eryang matagal na naiwanan at muling binalikan ng Bagong Hukbong Bayan (BHB), nagulat ang mga 

masa nang may bumati, kumamay at magpakilalang mga Pulang hukbo sa kanila. Mababanaag na hindi sila 
makapaniwalang may mga kasama ulit sa kanilang lugar. Bagamat may kaunting pangamba, sinalubong ng masa 
ang mga kasama ng malalaking ngiti, mainit na pakikipagkamayan at masasayang pakikipagtalakayan. Ramdam 
na ramdam ang pananabik nila at ang di magmamaliw na pagmamahal sa kanilang Hukbo. 


Halos dalawang dekada na hindi 
nakilusan ng BHB ang eryang Rosal 
matapos ang mga pinsalang tinamo 


nito mula rehimeng US-Arroyo 
hanggang rehimeng US-Duterte. 
Dumanas ang mamamayan ng 


Rosal ng matinding panunupil at 
paglabag sa karapatang tao mula 
sa pasistang AFP-PNP -- pagpatay, 
pambubugbog, pagbabanta, iligal na 
pang-aaresto at pagkulong, pekeng 
pagpapasuko, pagmamanman at iba 
pa. Humantong ang panghahalihaw 
ng mga pasista sa mga labanan kung 
saan nagbuwis ng buhay ang ilang 
kasama at masa. 


Nagdulot ito ng matinding 
teror sa kanila. Ngunit hindi 
nito mapasusubalian ang mga 


tagumpay na nakamit ng masa 
at ng rebolusyonaryong kilusan 
lalo ang lupang ipinamahagi sa 
masa bunga ng matagumpay na 
rebolusyong agraryo. Naparusahan 
ang masasamang elemento sa mga 
baryo gaya ng magnanakaw ng 
mga alagang-hayop (baka, kalabaw, 
kambing, baboy, manok, at iba pa) 
at mga aset ng kaaway. Naging 
masigla rin ang pagbibigay-serbisyo 
ng Hukbo sa masa dito noon gaya ng 
pag-aayos ng mga alitan sa pagitan 
ng taumbaryo, serbisyong medikal 
at produksyon. Ang mga kabataan 
na katuwang dati ng mga kasama 
na ngayo'y may mga pamilya na ang 
nagpapatotoo sa mga ito. 


Kwento ni Nanay Laura, “Nung 
bata pa kami, walang magnanakaw 
dito sa amin. Kasi takot sila sa NPA! 
Hindi na nawawala ang mga kalabaw 
at iba pang hayop, kaya “di kami nag- 
aalala noon. Ngayon, iba na kasi 
walang NPA. Buti na lang bumalik na 
kayo.” 


Nilangoy ng mga kasama ang 
Rosal tangan ang prinsipyong patuloy 

na makapagpalakas at magpursiging 
maglingkod sa masa sa kabila ng 
matinding atake ng kaaway sa 
kasalukuyan. Kumbinasyon ng 
matatanda at mga batang opisyal at 
Pulang mandirigma ang nangahas 
na ireaktiba ang lugar. Hindi 
naging hadlang sa kanila ang “di 
pamilyarisadong tereyn at limitadong 
kaalaman sa masa bunga ng matagal 
na pagkaiwan sa erya upang 
umabante. Muli nilang inaral ang 
kalupaan, at inalam ang kalagayan ng 
masa at inugnayan silang muli para 
pukawin, organisahin at pakilusin. 
Pinanghawakan ang paalon-along 
pag-oorganisa para maabot ang mas 
malawak na masa. 


Puhunan ng mga kasama ang 
ipinundar ng mga naunang yunit ng 
Partido't BHB sa matiyagang pagbalik 
sa mga dati nitong napakilos na masa. 
Matiyagang ipinaliwanag sa masa 
ang batas ng rebolusyon na puno ng 
liko't ikot: makibaka, mabigo, muling 
makibaka, muling mabigo, hanggang 
sa makamit ang ganap na tagumpay. 
Sa pamamagitan nito, napawi ang 
takot ng masa at tumaas ang kanilang 
rebolusyonaryong 5 8Bkamulatan at 
kahandaang kumilos. Sabi nga ni 
Tatay Mark, “Nami-miss ko na yung 
dati, napakarami nating nagtitipon- 
tipon para sa anibersaryo ng Partido, 
sana maulit yon!” 


Puspusan naman ang 
pagpopropaganda at paglilinaw 
ng mga kasama sa mga bagong 


nauugnayang masa. Nariyan 
ang pagpapakilala sa Hukbo, 
pagpapaliwanag ng katangian 


ng pasismo ng estado gamit ang 
berdugong AFP-PNP at pagharap 
sa pasistang atake. Muli ring inaral 
ng masa ang mga sulatin ni Jose 
Maria Sison kagaya ng Lipunan at 
Rebolusyong Pilipino. 


Kaakibat ng mga ito ang walang 
pagod na pagbibigay ng mga 
kasama ng serbisyo para sa masa, 
pangunahin ang serbisyong medikal. 
Karaniwang daing ng masa na hindi 
sila makapagpa-ospital dahil mahal. 
Sa piling ng BHB, naranasan nila 
ang libreng payong medikal, gamot, 
pagtuturo ng mga halamang gamot, 
akupangtura, paglilinis ng sugat at 
pagbubunot ng ngipin. Nagbibigay 
rin ang BHB ng libreng pagpapagupit 
sa masa. 


Inayos din ng mga kasama ang 
mga kasong inilalapit sa kanila, na 
karaniwang tungkol sa usapin ng 
lupa--mga kaso ng pangangamkam 
ng lupa, o di kaya'y alitan sa lupa ng 
magkakamag-anak. Masusing pinag- 
aralan ng mga kasama ang mga ito 
at bumuo ng mga payo at hakbangin 
para sa masa. Tumulong din ang BHB 
sa produksyon ng masa. Sa ganitong 
mga paraan, unti-unting nakita ng 
masa ang dalisay na hangarin ng BHB 
at kaibahan nito sa AFP-PNP. 


Nagpunyagi. ang Hukbo na 
maisakatuparan ang kanyang mga 
gawain sa gitna ng gitgitan at walang- 
humpay na mga operasyong militar 
ng berdugong AFP at PNP. Ikinubli ng 
masa ang kanilang hukbo sa harap ng 
matinding pananakot at panunupil 
ng mga sundalo at pulis. 


Sa isang pagkakataong 
nagpanggap ang mga pwersa ng AFP- 
PNP na mga kasama, hindi nalansi 
ang masa dahil kilala nila ang kanilang 
tunay na Hukbo. 


“Sus alam ko na 'yan, kilala ko na 
ang mga kasama mula pagkabata. 
Kahit gayahin nila ang paraan ng 
pagsasalita ng mga kasama, hindi 
ako maloloko ng mga sundalo!” 
Natatawa pang kwento ni Tony. 

KILOS PROTESTA 


a Kasabay ng Alay 
Lakad ng mahigit 300 Dumagat 
at Remontado mula Tanay, Rizal 
hanggang National Capital Region 
(NCR), nagprotesta. ang 5BBmga 
katutubo at grupong makakalikasan 
sa pangunguna ng Network Opposed 
to Kaliwa, Kanan, and Laiban Dams 
(NKKLD) sa iba't ibang ahensya ng 
reaksyunaryong gobyerno noong 
Pebrero 20 upang mariing tutulan ang 
muling pagtutuloy ng konstruksyon 
ng mapangwasak ng Kaliwa Dam. 


Naglunsad ng programa ang 
nasabing grupo sa harap ng 
opisina ng National Commission on 
Indigenous Peoples (NCIP) upang 
kundenahin ang pakikipagsabwatan 
ng NCIP sa mga kumpanya sa likod 
ng Kaliwa Dam Project. Inilantad 
nila ang panlilinlang ng NCIP sa 
mga Dumagat at  Remontado 
para makakuha ng free, prior and 


informed consent (FPIC). Ayon sa 
NKKLD, kasinungalingan ang sinasabi 
ng NCIP na walang tumututol na 
katutubo sa pagtatayo ng Kaliwa 
Dam. 


Sa.” kasulukuyan, 8 niraratsada 
na ang pagtatayo ng Kaliwa Dam. 
Sinimulan na ang unang yugto ng 
proyekto noong Disyembre 2022 
kung saan ipinakat ang tunnel boring 
machine sa Teresa, Rizal na lilikha ng 
28-kilometrong conveyance tunnel 
hanggang General Nakar, Quezon. 
Target ng reaksyunaryong gubyerno 
na gawing operasyunal ang Kaliwa 
Dam pagsapit ng 2027. 


Pagkatapos ng protesta sa NCIP, 
tumungo sa House of Representatives 
ang NKKLD upang suportahan ang 
inihain na House Resolution ng 
Makabayan Bloc para itulak ang 
Committee on Natural Resources na 
imbestigahan ang krisis sa tubig sa 


PUNO Mga katutubo at tagapagtanggol ng kalikasan, mariing 
8) tinutulan ang muling pagtutuloy ng Kaliwa Dam 


NCR at pagtutuloy ng konstruksyon 
ng Kaliwa Dam. Nagprotesta rin sila 
sa harap ng opisina ng Metropolitan 
Waterworks and Sewerage System 
(MWSS) para tutulan ang Kaliwa 
Dam. Ang MWSS ang ahensya ng 
pamahalaan na nangangasiwa sa 
pagtatayo ng Kaliwa Dam. 


Ayon kay Kakay Tolentino, 
tagapagsalita ng NKKLD, “Pinsala 
sa buhay, kabuhayan at kalikasan 
ang tanging idudulot ng pagtatayo 
ng Kaliwa Dam. Hindi kailangan ng 
dambuhala at mapangwasak na dam 
para magbigay ng serbisyo sa tubig. 
Ang mga dayuhan katulad ng China, 
dambuhalang korporasyon at korap 
na mga pulitiko ang magbebenepisyo 
rito.” 


Ipinanawagan din ng mga 
katutubong Dumagat at Remontado 
ang pagtatanggol sa lupaing ninuno 
at pangangalaga sa kalikasan. 


Mga mamamayan ng Timog Katagalugan ginunita ang ika-37 taon ng 


Pag-aalsang EDSA 


Sa pangunguna ng Southern 
Tagalog Movement Against Tyranny 
(ST MAT), tumungo ang iba't ibang 
organisasyon sa National (Capital 
Region upang gunitain ang ika-37 
taon ng EDSA People Power kung 
saan pinatalsik ng mamamayan ang 
diktador na si Ferdinand Marcos Sr. 
noong 1986. Ang makasaysayang 
pag-aalsa ay produkto ng deka- 
dekadang anti-diktadurang paglaban 
ng mamamayan. 


Ang pananabik ng masa sa BHB...mula sa pahina 6 


Ani Merwin Alinea na 
tapapagsalita ng ST MAT, “Kinikilala 
natin” ang 7s 35"makasaysayan. at 
mapagpasyang hatol ng mamamayan 
na patalsikin ang pasista at diktador 
na si Marcos Sr. Subalit, nahaharap 
na naman tayo ngayon sa isa pang 
Marcos kung saan mas malala ang 
krisis na kinakaharap ng bayan.” 


Nagprotesta ang nasabing mga 
grupo sa PHILCOA. Inilahad nila ang 
tumataas na presyo ng mga bilihin at 


Hindi makatuloy sa kanyang bahay ang mga pulis at militar ni makakuha ng 


impormasyon tungkol sa masa at BHB. 


Ngunit minsan, may mga hindi pagkakaunawaan sa pagitan ng Hukbo at 
masa. Nagulat ang mga kasama nang marinig ang balita na galit si Nanay Bella 
at pinaghahanap sila. Nang matunton sila ay marahang hinampas ang lahat ng 
mga kasama habang naghihimutok na sinabing, “Bakit kayo umalis nang walang 
paalam? Malayo pa ang kaaway, doon muna kayo sa amin.” 


Maaaring pansamantalang maputol ang ugnayan ng BHB at masa ngunit 
hindi kailanman mapapatid ang bigkis na nagbubuklod sa kanila. Hangga't 
nagkakaisa ang Hukbo at masa sa hangaring wakasan ang pang-aapi at 
pagsasamantala, patuloy na susulong ang rebolusyon. 

mababang pasahod habang sunod- 
sunod ang pagbyahe ni Marcos Jr. 
sa iba't ibang bansa para ilako at 
ibuyangyang ang likas na yaman ng 
Pilipinas. 

Pagkatapos, tumungo sila sa 
People Power Monument upang 
lumahok sa pambansang pagkilos. 
Bitbit ng hanay ng Timog Katagalugan 
ang  effigy na - nagngangalang 
“Garapasista” kung saan makikita 
ang busog na busog na garapata 
na may ulo nina Marcos Jr. at Sara 
Duterte. Simbolo ito sa gahiganteng 
paghuthot ng mga Marcos at Duterte 
sa yaman ng bayan. Sinira ito bago 
magtapos ang programa. 


Dinahas at hinarang ng Manila 
Police District (MPD) ang delegasyong 
patungo sa isang forum sa Maynila. 
Ayon sa ST MAT, ang ginawa ng MPD 
ay manipestasyon ng kawalan ng 
kalayaan ng Bs“mamamayan na 
iehersisyo ang kanilang karapatan sa 
pamamahayag at pagpoprotesta. 

TUGEN 


NI PATNUBAY DE GUIA 


Paano kinasangkapan at patuloy na 
ginagamit ng pamilyang Marcos at 
imperyalismong US ang sining at kultura 
para ipataw ang kanilang imbing paghahari? 
Paano ito lalabanan? 


kaaa sa loob ng higit dalawang dekadang paghahari ni Ferdinand Marcos Sr. ang lubusang pagmanipula 
sa sining at kultura bilang kasangkapan ng naghaharing uri, laluna ng kanyang pamilya't kroni at among 
imperyalistang US para makapaghari at manatili sa poder. Pilit isinubo ng diktador ang reaksyunaryong sining at 
kultura sa mamamayan sa panahong iyon upang ipinta ang isang kathang-isip na gintong kapanahunan sa ilalim 
ng rehimeng US- Marcos | -- isang imaheng kabaliktaran ng tunay na nagaganap sa lipunan. Sa islogang “bagong 
lipunan” tinabingan ng magagarbong proyektong imprastraktura, pang-aliw na mga palabas sa telebisyon, 
teatro't pelikula ang malalagim na krimen ng diktadura at kalunus-lunos na kalagayan ng mamamayan. 


Pinangunahan ito ni Imelda Marcos, na hambog na 
nagbansag sa kanyang sarili bilang modernong katauhan 
ni “Maganda” mula sa alamat na Malakas at Maganda 
na kwento ng pinagmulan ng lahing Pilipino. Gamit ang 
ninakaw na pera ng taumbayan, pumosturang patron 
ng sining si Imelda Marcos. Winaldas ang pondo ng 
mamamayan sa mga proyekto sa musika, sayaw, sining 
biswal at arkitektura na hindi naman pinakinabangan 
ng mayorya ng sambayanan. Hindi iilang mga tanyag na 
pangalan sa sining at kultura ang tumatanaw ng utang-na- 
loob sa pabor ni Imelda. Pati ang kanyang kasuotan, alahas 
at mga luho ay binigyan ng panlipunan at pangkulturang 
halaga matapos niyang tawagin ang sarili na “Ina ng Bayan”. 


Kinailangan itong gawin ni Imelda para tabunan ng 
“makikinang na bagay” (shiny objects) ang marurumi at 
karumal-dumal na mga krimen ng diktadurang US-Marcos 
Sr. laban sa bayan. Tuso rin itong pakana upang hatiin ang 
hanay ng intelihensya at panggitnang pwersa. May ilang 
nabulag, lumunok at naging bayaran upang ipalaganap 
ang pananaw ni Imelda na silang mga naghaharing uri 
ang siyang may tungkulin na payabungin ang sining 
at kultura upang ipataw at ipatanggap ito sa masang 
anakpawis at sambayanang Pilipino. Isang malinaw na 
misrepresentasyon ng tunay na kalagayan at aspirasyon ng 
sambayanang Pilipino. 


Ngunit sa likod ng pekeng kariktan, naghuhumiyaw 
ang karahasan ng rehimeng US-Marcos Sr. Buong 
pagmamalaking sinabi ni Imelda na ang kanyang 
pamantayan sa sining at kultura ay ang “the true, the 
good and the beautiful” (ang tunay, ang mabuti at ang 
maganda), subalit sa katunayan, ang ipinalalaganap nilang 
sining noong Martial Law ay yaong napakikinabangan 
ni Imelda sa kanyang tusong pakana na palawigin at 
patatagin ang kapit ng kanilang pamilya sa kapangyarihan 
at ng amo nitong imperyalismong US. Sa kabilang panig, 
ang mahuhusay na akdang pampanitikan at likhang sining 
na naglalantad sa kabulukan ng reaksyunaryong gubyerno 
at kumakatawan sa pananaw ng masang anakpawis ay 
sine-censor at pinupulaan. 

Nagamit pa sa korapsyon ng mga Marcos ang pagtatayo 
ng mga institusyong pangkultura at pagpopondo sa 
mga proyektong sining. Binili ni Imelda at inangkin ang 
pinakamamahaling mga obra ng sikat na mga pintor sa 
buong mundo tulad nina Claude Monet at Pablo Picasso. 
Ayon sa PCGG, mayroong koleksyon ng likhang sining ang 
mga Marcos na umaabot sa 524.32 milyon. Hanggang sa 
kasalukuyan, pilit niyang itinatago ang pag-angkin niya sa 
mga ito. Pero dahil sa nakahihilong kayabangang taglay, 
nahuli siya sa isang naka-telebisyong panayam, na nasa 
likod niya ang mamahaling mga obra na siya mismong 
hinahabol na makuha ng PCGG at pilit niyang itinatanggi 
na nasa kanya. 


Pinondohan ng gubyernong Marcos Sr. ang mga 
ambisyosong proyekto sa arkitektura tulad ng Cultural 
Center of the Philippines, Coconut Palace at San Juanico 
Bridge. Kalakhan sa mga pondong inutang sa imperyalista 
ay ibinulsa ng pamilya Marcos at mga kroni nito. Nagresulta 
ito sa lalong pagkakabaon sa utang ng bansa na hanggang 
ngayon ay pinapasan pa rin ng bayan. 


Matapos patalsikin sa Malacanang noong 1986, 
muling ipinagsiksikan ng mga Marcos ang kanilang 
pamilya sa kamalayan ng lipunang Pilipino sa patuloy na 
paggamit sa edukasyon at mga institusyong pangkultura, 
partikular ang tri-media at social media gamit ang mga 
bayarang trolls. Mula 1992, desperadong nagpalaganap 
sila ng rebisyunismo sa kasaysayan. Sa pamamagitan ng 
kanilang nakaw na yaman, umupa sila ng mga bayarang 
personalidad sa midya. Panlilinlang ang pagbabansag ng 
mga ito sa panahon ng paghahari ng mga Marcos mula 
1965 hanggang 1986 bilang 'Ginintuang Panahon' ng 
Pilipinas. Inilabas ito sa mga panayam ng mga pulitikong 
panig sa mga Marcos, mga bayarang brodkaster sa 
telebisyon at radyo, mga kolumnista sa dyaryo, at mga 
sikat na artistang maka-Marcos. 


Panibagong insulto sa sambayanang Pilipino ang 
dalawang pelikulang pinondohan ng mga Marcos para 
rebisahin ang kasaysayan: ang Maid in Malacafiang at 
Martyr or Murderer ng alipures nilang si Darryl Yap. 

Prinoyekto ang mga ito para patibayin ang hinabing 
kwento ng mga Marcos kaya't pinuno ng maraming 
misrepresentasyon at kasinungalingan. 


Ang pagmamanipula ng mga Marcos sa sining at 
kultura na pabor sa kanilang paghahari ay tanda ng labis na 
pagkabulok ng kultura sa malakolonyal at malapyudal na 
lipunan. Ito ay kulturang nagtataguyod sa reaksyunaryong 
interes ng imperyalismong US, burgesyang kumprador at 
panginoong maylupa kabilang ang Simbahang Katoliko, 
kasama ng ahenteng burukrata kapitalista, para ipataw 
sa mamamayan ang kulturang kolonyal, hindi siyentipiko 
at elitista. Layon nitong lasunin ang isip ng mamamayang 
Pilipino at ilayo sila sa landas ng pagrerebolusyon. Ang 
pagturing sa mga naghaharing uri, tiraniko, mamamatay- 
tao at iba pang kabudhi ng diktador na si Marcos bilang 
mga bayani at “tagapagligtas” ng sambayanan ang 
pinakamasahol na manipestasyon nito. 


Mariing sinasalungatatnilalabanan ngrebolusyonaryong 
hanay ang reaksyunaryong kulturang pinapalaganap 
ng mga Marcos at ng amo nitong imperyalismong US sa 
pamamagitan ng pagtataguyod sa pambansa, siyentipiko 
at maka-masang kultura sa balangkas pagsusulong ng 
pambansa at demokratikong rebolusyon. Kaakibat 
ng pagpapalaya sa mamamayan mula sa pang-aapi at 
pagsasamantala ang pagpapalaya sa kanila mula sa 
kamangmangan, atrasadong kaisipan, pamahiin, at sa 
kolonyal, burges-dekadenteng kultura. 


Itinataguyod ng rebolusyonaryong kilusan bilang 
alternatiba ang pambansang kultura bilang kapalit sa 
kolonyal na kultura. Lalabanan ng pambansang kultura 

ang bulag na paghanga sa anumang nanggagaling sa US 
tulad ng paghanga sa mga lider ng imperyalismo, sundalo, 
komersyal na produkto, musika at kultura, Hollywood, at 
iba pa. Iwawaksi nito ang kaisipang nag-eengganyo sa 
dayuhang pandarambong at pangyuyurak sa pambansang 
soberanya at integridad ng sambayanang Pilipino. 


Upang abutin ang pinakasulong na pananaw, 
payayabungin ang siyentipikong kultura. Kailangan ito 
para iwaksi ang kaisipang nakaasa sa haka-haka, swerte 
at superstisyon. Iwinawaksi ng siyentipikong pananaw 
ang malapyudal na kaayusan, ang pag-iral ng lokal na 
naghaharing uring kumprador burges at panginoong 
maylupa na walang kapagod-pagod na kumakamkam 
ng pinakamalaking bahagi sa pinagpaguran ng mga 
manggagawa at magsasaka. BB Itinataguyod nito ang 
syensyang panlipunan at ekonomyang pampulitika na 
nagsisilbi sa masang anakpawis at sambayanan para sa 
wastong pagsusuri sa lahat ng bagay, pangyayari, kaisipan 
at kasaysayan. 


Ibabandila rin ang makamasang kultura na maglilingkod 
sa interes ng mamamayan, laluna ng manggagawa at 
magsasaka. Nasa puso nito ang prinsipyo ng linyang 
masa na naninindigang, ang masa at masa lamang ang 
tagapaglikha ng kasaysayan. Kilusang masa ang ating 
pamamaraan sa pagsasagawa ng mga kampanya at 
programa sa kultura. 


Para maitaas ang kamulatan at kakayahan ng 
masang Pilipino,  ipalalaganap ang 5B8Bhkampanyang 
literasiya-numerasiya sa buong bansa at itataguyod 
ang libreng edukasyon sa lahat ng antas. Titiyakin ang 
rebolusyonaryong oryentasyon ng edukasyon at kultura 
na maglilingkod sa interes ng sambayanan. Gagamitin ang 
lahat ng posibleng daluyan, tradisyunal at makabago, para 
sa programa sa edukasyon. Gagamitin ang siyentipiko at 
teknikal na mga kaalaman para paunlarin ang produksyon. 


Ang pagpapataas ng antas ng sining ay magtataguyod 
at maglalarawan ng pakikibaka at tagumpay ng uring 
anakpawis at mandirigma ng bayan at maglalantad sa 
pagsasamantala at pang-aapi ng imperyalismo at mga 
lokal na naghaharing uri laban sa sambayanan. Lahat ng 
mga propesyunal at may mataas na kasanayan sa sining 
ay dapat magtaglay ng ganitong rebolusyonaryong diwa. 
Eengganyuhin silang makipamuhay at lumubog sa hanay 
ng masang pinaglilingkuran. 


Hinihikayat ng NDFP ang mga manggagawang 
pangkultura at alagad ng sining na lumikha ng matalas at 
makauring sining na tatarak sa dibdib ng mga mapang- 
api't mapagsamantala pangunahin ng rehimeng US- 
Marcos Il.  Higitan ang inilunsad na rebolusyong 
pangkultura na dumulo sa pagbagsak sa rehimeng US- 
Marcos | ng may ibayong talas sa pagdadala ng linyang 
anti-pasista, anti-pyudal at anti-imperyalistang linya. 
Gamiting inspirasyon ang naglalagablab na pakikibakang 
bayan para ibagsak ang tuta, magnanakaw at delusyonal 
na pamilya at rehimeng US-Marcos Il. 

BALITA 


Konsolidasyon ng AMC, nagpapatuloy sa gitna ng atake ng 


kaaway 


uluy-tuloy ang gawaing konsolidasyon at pagtataas ng pampulitikang 
kamulatan ng Apolonio Mendoza Command-BHB Quezon sa gitna ng 


atake ng kaaway. 


Nagsagawa ng kapehan ang 
Apolonio. Mendoza.” Command- 
NPA Quezon para bigyang pugay 
si Kasamang Jose Maria Sison sa 
kanyang kaarawan noong Pebrero 
8, na may temang “Sulong mga 
Kasama!  Ipagpunyagi ang buhay 
at kamatayang pakikibaka ng mga 
kasamang Martir! Dakilain ang mga 
aral ni Ka Joma!” 


Binuksan ni Ka Cleo del Mundo, 
tagapagsalita ng AMC-NPA ang 
naturang pagdiriwang. Bungad 
niya, “Ang programang ito ay 
bahagi ng panawagan ng rehiyon na 
konsolidahin at palakasin nang ilang 
ulit ang Partido sa TK! Inaalaala natin 
ang kaarawan ni Ka Joma na kasabay 
ng pagsilang ng makabuluhang 
paglaban ng rebolusyong Pilipino.” 


Bahagi sa ginawang paggunita 
ang parangal para sa tatlong 
kasamang namartir kamakailan at 
pagbati sa mga bagong nakatapos sa 
pagsasanay militar sa hukbo. 


“Kasabay nito ay dinadakila 
ang mga kasamang martir sa San 
Francisco, sina Ka Ken, Ka Karen at 
Ka Jeni. Kinikilala naman natin ang 


isang iskwad na bagong nagtapos 
sa pagsasanay militar bilang mga 
bagong dugo para sa pagpapatuloy 
ng mga dakilang adhikain ng namartir 
na mga kasama,” paliwanag ni Ka 
Cleo del Mundo. 


Sina Ka Ken, Ka Karen at Ka Jeni, 
ang mga kasamang namartir noong 
Enero 29, 2023 sa isang engkwentro 
sa San Francisco, Quezon. Tinalakay 
ng mga Pulang mandirigma ang 
kwento ng buhay at pakikibaka ng 
mga kasamang martir. Madamdamin 
silang nagbahagi ng mga kwento 
at kultural na pagtatanghal para 
sariwain ang mga alaala ng buhay 
at pakikibaka ng tatlong bayani ng 
sambayanan. 


Gayundin, nagkaroon ng maikling 
programa ng pagtatapos ng Batayang 
Kursong Pulitiko-Militar para sa 
isang iskwad ng bagong Pulang 
mandirigma ng BHB. Isinagawa 
ang pagsasanay habang hinaharap 
ang focused military operations ng 
kaaway. 


Ayon sa. kanilang BPunong 
Instruktor, “Ang dugo ng mga 
kasamang martir ang magsisilbing 


BAGONG HUKBONG BAYAN 


binhi para sa 


pagyabong ng 
rebolusyon... Hamon sa atin na 
hawakan ang sandatang kanilang 
nabitawan. Bigwas sa kaaway na 
tayo ay nakapaglunsad ng mga pag- 
aaral at pagsasanay, patunay ito na 
patuloy na lumalakas ang pwersa 
ng rebolusyonaryong hukbo sa 
kanayunan!” 


Nagtapos ang Kapehan na puno 
ng pagsasapuso sa hamon na bakas 
sa mga mukha ng dumalo baon ang 
mga dakilang aral ni Kasamang 
Joma, alaala ng mga martir ng 
sambayanan at mga bagong 
mandirigma na magpapatuloy sa 
pagsulong ng armadong pakikibaka 
sa kanayunan. 


Oil spill sa karagatan ng MIMAROPA, pahirap sa mamamayan 


| inaharap ngayon ng mamamayan ng MIMAROPA at mga katabing 
isla sa Visayas at lalawigan ng Batangas ang sakunang dulot ng 
pagtagas ng langis o oil spill mula sa barkong MT Princess Empress na 
lumubog sa bahagi ng Naujan, Oriental Mindoro noong Pebrero 28. 


Nagbibiyahe ang barko mula 
Limay, Bataan tungong lloilo na 
karga ang 800,000 litrong industrial 
fuel oil nang dalhin umano ito 
ng malakas na alon at hangin pa- 
Romblon hanggang lumubog sa 
Naujan. Hanggang sa kasalukuyan 
ay hindi pa natutukoy ang eksaktong 
sanhi ng paglubog ng barko dahil 
sa kawalan ng imbestigasyon. 
Subalit, napag-alaman na lumang- 
luma na ang barko at ni-repair lang 

para muling magamit. Dagdag pa, 
wala rin itong karampatang permit 
para maglayag. Nananatili ang MT 
Princess Empress sa ilalim ng dagat 
na saklaw ng Naujan. 


Ang kargo ng MT Princess Empress 
ay isang marumi at napakakrudong 
klase ng langis o black oil. Dahil 
sa oil spill, ipinagbawal na ang 
pangingisda sa malaking bahagi ng 
Oriental Mindoro at pag-iigib ng 


tubig sa mga komunidad na kalapit 
ng dagat. Iniulat din ang pagkahilo 
at pagsakit ng ulo't tiyan ng mga 
residente sa tabing-dagat dahil sa 
mabahong amoy na dala ng langis. 


Nagdeklara na ng state of 
calamity sa 76 barangay sa siyam na 
bayan sa Oriental Mindoro: Naujan, 
Pola, Pinamalayan, Gloria, Bansud, 
Bongabong, Roxas, Mansalay at 
Bulalacao. 


Inulat na rin ang pag-abot ng 
langis sa mga dalampasigan ng 
Semirara Island, Caluya, Antique at 
nitong Marso, sa Taytay, Palawan. 

Nakadagdag na salik sa mabilis at 
malawak na pagkalat ng langis ang 
hanging amihan. 


Pinangangambahan ang idudulot 
na pinsala ng oil spill sa kalikasan 
na maghahatid ng pangmatagalang 
epekto sa kabuhayan at suplay 
ng pagkain ng mamamayan ng 
MIMAROPA. Batay sa pagsusuri ng 
University of the Philippines Marine 
Science Institute, apektado ng oil 
spill ang 20,000 ektaryang (ha) coral 
reef o bahura, 9,900 ha ng bakawan, 
at 6,000 ha ng seagrass na pawang 
tirahan at likas na paramihan ng mga 
isda sa Oriental Mindoro, Antique at 
Palawan. Aasahang liliit ang bolyum 
ng mahuhuling isda sa darating na 
mga panahon. 


Nanawagan na ang NDFP- 
Mindoro ng agarang pagtugon 
sa pangangailangan at pinsala 
sa kabuhayan ng mamamayang 
apektado ng trahedya. “Dapat 
ituring ng gubyerno na pangunahing 
prayoridad ang pagbibigay ng 
nakasasapat na ayuda para sa libu- 
libong mangingisdang Mindorefo. 
Marapat lang na bumuo ng 
programang pangkabuhayan para 
sa mga mamamalakaya na tutugon 
sa kanilang pangangailangan sa 
panahon na hindi pa maaaring 
makalaot,” ani Ma. Patricia Andal, 
tagapagsalita ng NDFP-Mindoro. 


Nagkukumahog ang lokal na 
gubyerno at mga pambansang 
ahensya sa paglilinis sa langis sa 


dagat subalit kapuna-punang hindi 
ito agresibo sa pagpapanagot sa 
mga kumpanyang may-ari ng barko 
at sa kargong dala-dala nito. Ang 
MT Princess Empress ay pag-aari ng 
RDC Reield Marine Services (RDC). 
Inupahan ito ng SL Harbor Bulk 
Terminal Corporation para dalhin 
ang kargong langis mula sa Bataan 
tungong lloilo. 


Ang SL Harbor Bulk ay 
subsidyaryo ng San Miguel Shipping 
and Lighterage Corporation, isa sa 
mga pag-aari ng San Miguel 
Corporation (SMC). Ang kroni ng 
mga Marcos-Duterte na si Ramon 
Ang ang kasalukuyang presidente 
ng SMC. 


KILOS PROTESTA 


N 


Palawan 


Nagbarikada ang mamamayan ng 
Romblon at Palawan upang tutulan 
at labanan ang mapangwasak na 
pagmimina sa kanilang lugar. 


Romblon. Tumagal nang 11 araw ang 
barikada sa Sitio Bato, Brgy. Espaha, 
San Fernando sa Sibuyan Island 
bago napilitan ang Department of 
Environment and Natural Resources 
(DENR) na pansamantalang ipahinto 
ang eksplorasyon at pagmimina ng 
kumpanyang Altai Philippines Mining 
Corp. (APMC) noong Pebrero 3. 
Naghain ng mga notice of violation 
ang DENR sa AMPC kaugnay ng mga 
sumusunod na paglabag: (1) kawalan 
ng permit para sa pagpuputol ng mga 
puno, (2) pagtatayo at pagpapagana 
ng isang causeway project nang 
walang Environmental Compliance 
Certificate, at (3) iligal na pagtatayo 
ng isang daungan sa pamamagitan ng 
pagtatambak ng graba sa tubig. 


Itinuring” itong inisyal 8 na 
tagumpay ng mga taga-Sibuyan. 
Suspendido ang pagmimina ng 
APMC hangga't hindi nakukumpleto 
ang mga hinihingi ng DENR bago 
maglabas ang ahensya ng permit. 
Naantala ang pagmimina subalit 
hindi pa ito ipinahihinto kaya 

tuluy-tuloy na nagbarikada ang 
mamamayan ng Sitio Bato. 


Noong Pebrero 3, inatake ng mga 
pulis ang barikada upang makapasok 
ang mga trak ng APMC. Nasaktan 
ang dalawang residente kabilang 
si Jhay Romero, konsehal ng Brgy. 
Espafia. Pinosasan si Romero subalit 
pinakawalan din makalipas ang ilang 
oras. Ipinahayag ni Romero ang 
kanyang pagkadismaya 88s matapos 
mapalo ng mga pulis na nagdemolis 
sa kanilang barikada. 


Inihain na sa Commission on 
Human Rights ang mga kaso ng 
paglabag sa karapatang tao ng mga 
pulis na silbing bantay ng APMC. 
Noong Setyembre 2022, hinaras din 
ng pribadong goons ng APMC ang 
mga residente ng Sibuyan Island at 
makakalikasang aktibista kagaya ni 
Rodne Galicha ng Living Laudato Si. 


Malaon nang tinutulan ang 
pagmimina ng APMC mula nang 
igawad ng reaksyunaryong 
gubyerno ang eksplorasyon noong 
2009 sa 1,580 ektarya sa Sibuyan 
Island. Tagumpay ng mamamayan 
ng Sibuyan ang pagkaantala ng 
pagmimina sa isla sa nakalipas na 


p)) Barikada kontra-mina, inilunsad sa Romblon at 


dekada. Noong Disyembre 2022, 
pinahintulutan ng Mines and 
Geosciences Bureau (MGB) ang 
eksplorasyon ng APMC dahilan 
upang muling magbigkis ang mga 
residente ng Sibuyan at tutulan ang 
pagmimina. 


Palawan. tinayo ang barikada 
kontra-mina sa Brooke's Point, 
Palawan bilang pagtutol sa iligal 
na operasyon ng Ipilan Nickel 
Corporation (INC) noong Pebrero 
18. Suportado ang pakikibaka ng 
mamamayan ng Brooke's Point ng 
mga lokal na lingkod bayan, taong 
simbahan, mamamahayag at iba 
pang panggitnang pwersa. 


Ayon sa mga residente, walang 
permit ng Mayor ang operasyon ng 
INC, gayundin ang pagpuputol ng 
mga puno, pagtatayo ng mga daungan 
at causeway project. Iginiit nila sa 
DENR na mag-isyu ng cease-and- 
desist. order. laban sa. INC. 
Pinasubalian din nila ang pinalalabas 
ng INC na nakuha nito ang free, prior 
and informed consent ng mga 
katutubong Palaw'an. Tinuligsa rin 
nila ang mineral production sharing 
agreement na iginawad ng MGB sa 
naturang kumpanya. 

SERYE 


Ka Joma Sison: Anti-imperyalista at dakilang 


proletaryong internasyunalista 


“Bilang komunista, ako'y isang proletaryong internasyunalista, isang interesado sa tagumpay 
ng sosyalismo laban sa imperyalismo, upang mahawan ang daan tungo sa komunismo. 
Kasabay nito, isa rin akong patriyotikong Pilipino--lumalaban para sa pambansang kalayaan at 
demokrasya laban sa imperyalismong US at mga tuta nito. Ang pakikibaka ng mamamayang 
Pilipino ay hindi maaari at hindi dapat hiwalay sa pakikibaka ng buong mundo.” 


-- Kasamang Jose Maria “Joma” Sison 


Mula sa Sino si Jose Maria Sison?, Serye sa Dangadang, Marso-Agosto 2006 


Kakilala ng rebolusyonaryong mamamayan hindi lamang sa Pilipinas kundi ng buong mundo ang dakilang 
ambag ni Ka Joma Sison sa gawaing internasyunal na nagbuklod sa lahat ng mga mamamayang inaapi at 
pinagsasamanatalahan laban sa imperyalismo. Nagpakadalubhasa siya sa Marxismo-Leninismo-Maismo (MLM) 
upang hindi lamang suriin ang lipunang Pilipino at daigdig kundi mangahas na baguhin ito sa pamamagitan ng 


rebolusyong proletaryo. 


Pakikipag-aralan sa pakikibaka ng 
mga mamamayan ng daigdig 


Inspirasyon ni Ka Joma ang 
mga rebolusyonaryong pakikibaka 
ng ibang bansa na masigasig na 
lumalaban sa imperyalismo upang 
pag-aralan ang rebolusyonaryong 
teorya at ilapat ito sa konkretong 
praktika ng lipunan at rebolusyong 
Pilipino. 

Isa sa mga pinag-aralan niya ang 
digmang bayan ng China na isa ring 
malakolonyal at malapyudal mna 
bansa tulad ng Pilipinas. Matapos 
na magtagumpay ang digmang 
bayan sa China, tumungo mismo si 
Ka Joma sa China upang pag-aralan 
ang rebolusyonaryong 58 8Bpraktika 
ng sosyalistang “rebolusyon at 
konstruksyon. Dumalo siya sa “Talks 
at the Yenan Forum on Literature 
and Art” ni Mao Zedong noong 
1967. Ang mga batayang paglilinaw 
ni Mao sa papel ng sining at 
panitikan at ang inilulunsad na Great 
Proletarian Cultural Revolution sa 
China ang nagsilbing inspirasyon ng 
pasisimulang kilusang pagwawasto 
at rebolusyong  pagkultura sa 
Pilipinas bago ang muling pagtatatag 
sa Partido Komunista ng Pilipinas. 
Mula sa mga pag-aaral na ito, muling 
itinatag ang Partido Komunista ng 
Pilipinas sa teoretikal na pundasyon 
ng 758 85Marxismo-Leninismo-Kaisipang 
Mao Zedong (Maoismo), bilang 
saligang linya nito sa ideolohiya. 


Matapos bumagsak ang 
diktadurang US-Marcos I, napalaya 

si Ka Joma kabilang ang lahat ng 
mga bilanggong pulitikal sa panahon 
ng Martial Law noong Marso 5, 
1986. Sa kanyang paglaya, dumagsa 
ang mga paanyaya kay Ka Joma 
para magbigay ng mga pag-aaral, 
talumpati, interbyu, at iba pang 
ligal na aktibidad sa loob at labas 
ng bansa. Nakapagbigay siya ng 
mga lektura at talumpati kaugnay 
sa krisis, kasaysayan at hinaharap ng 
rebolusyong Pilipino sa iba't ibang 
unibersidad sa Oceania, Asia, at 
Europe. Tumungo rin siya sa mga 
komunidad ng overseas Filipino 
workers upang makipagtalakayan sa 
kanila. 


Nakipag-ugnayan si Ka Joma 
sa iba't ibang Partido Komunista 
at pampulitikang pwersa sa iba't 
ibang bansa para makipagpalitan 
ng pananaw at karanasan. Naging 
panauhin siya ng pamunuan ng 
Palestinian Liberation Organization 
sa Algeria, at mga Partido Komunista 
at organisasyong nang-imbita sa 
kanya sa North Korea, China, East 
Germany, Yugoslavia, Albania, 
Nicaragua, Cuba at Mexico. 


Paglaban sa modernong rebisyunismo 


Noong manaig ang modernong 
rebisyunismo sa Soviet Union at 
China, laluna noong hubarin na 
ng mga modernong rebisyunista 
sa Soviet Union ang maskara ng 
pagkukunwaring isang sosyalistang 
bansa noong maagang bahagi ng 
dekada “9O, isinulat at inilabas ni 
Ka Joma ang Manindigan para sa 


Sosyalismo laban sa Modernong 
Rebisyunismo. Matalas na tinunggali 
nito ang pagtuya ng burgesya na 
“bagsak na ang sosyalismo, naiwaksi 
na ang komunismo at nagwakas na 
ang kasaysayan sa pagtatagumpay ng 
sistemang kapitalismo”. 


Tinalakay sa dokumento 
ang kasaysayan ng proseso ng 
kapitalistang 898Bpanunumbalik sa 
Soviet Union, maging sa China 
at ang kawastuhan ng pagtakwil 
sa modernong rebisyunismo. 
Ipinalaganap ang mga pagsusuma 
at pagsusuri ni Ka Joma sa krisis 
ng pandaigdigang sistemang 
kapitalismo, pagkundena sa 
imperyalistang globalisasyon at 
digmaan at paglilinaw sa mga 
pakikibaka ng mamamayan patungo 
sa paggapi sa imperyalismo at 
pagkakamit ng pambansang 
kalayaan, demokrasya at sosyalismo. 


Pagkilala sa Maoismo 


Pagpasok ng ika-21” siglo, 
nanguna at naging bahagi si Ka 
Joma sa pagbubuo ng International 
Conference. of 5 Marxist-Leninist 
Parties and Organizations (ICMLPO) 
na nagsilbing sentro ng pagsasanay 
at pakikipagpalitan ng ideya at 
praktika sa hanay ng mga komunista 
at partido ng mga manggagawa na 
naninindigan para sa sosyalismo at 
laban sa modernong rebisyunismo. 
Naging malaki ang tulong ni Ka 
Joma sa pagkokonsolida ng mga 
Partido Komunista sa Asia, Europe 
at America sa kanyang panahon. 

Si Ka Joma ang namahala sa 
inilunsad na internasyunal na 
seminar sa Kaisipang Mao Zedong 
noong Disyembre 26, 1993 para 
ipagdiwang ang ika-100 taon ng 
kapanganakan ni Kasamang Mao. 
Inimbitahan sa seminar ang iba't 
ibang mga delegasyon mula sa 
iba't ibang Partido Komunista at 
organisasyon. Sinariwa sa seminar 
ang dakilang kontribusyon ni Mao sa 
pag-unlad ng Marxismo-Leninismo. 


Isang malaking hakbang ang 
nakamit ng pandaigdigang kilusang 
sosyalista. sa pagdedeklara ng 
Maoismo bilang ikatlong yugto 
ng pag-unlad” ng  Marxismo- 
Leninismo. Higit nitong binigkis ang 
rebolusyonaryong pakikibaka ng mga 
bayan laban sa imperyalismo at para 
sa sosyalismo. 


Pampulitikang sentro ng 
pandaigdigang anti-imperyalistang 
kilusan 


Nagsilbing pampulitikang 
sentro ng pandaigdigang kilusang 
anti-imperyalistang pakikibaka 
ang base ni Ka Joma sa Utrecht, 
the Netherlands, kung saan siya 


namuhay bilang political refugee 
mula 1987. Noong Mayo 2001, 
itinayo ang International League 
of Peoples' Struggles (ILPS) sa 
pangunguna ni Ka Joma. lto ang 
nagsilbing “sentrong nag-uugnay 
at nagkoordina sa mga kilusang 
anti-imperyalista sa buong daigdig. 
Umabot ng lagpas 200 organisasyon 
ng ILPS ang naitayo sa higit 40 bansa. 


Idineklara ng US na kabilang ang 
PKP-BHB at si Ka Joma sa “listahan 
ng mga terorista” sa mundo noong 
Agosto 9, 2002 sa imbing pakana 
na  idiskaril ang 58Bnegosasyong 
pangkapayapaan sa Pilipinas. 
Subalit bigo ang imperyalismong 
US na dungisan ang pangalan ni 
Ka Joma. Ipinagtanggol siya ng 
mamamayan ng daigdig at naglunsad 
ng mga kampanya upang alisin 
ang pagtatatak sa kanya bilang 
terorista. Ang malawak na pagkilala 
ng pandaigdigang kilusang sosyalista 
kay Ka Joma at sa kanyang ambag 
sa pakikibaka ng mamamayan ay 
patunay na hindi siya terorista, 
bagkus isang 7 internasyunalista, 
komunista, rebolusyonaryo at tunay 
na makabayang Pilipino. 


Sa gabay ng MLM, kritikal na 
sinuri ni Ka Joma ang obhetibong 
pandaigdigang sitwasyon. Inilantad 
niya ang pagsusuri sa kapitalistang 
krisis ng labis na produksyon na 
naging salalayan ng mga pumuputok 
na pandaigdigang krisis sa pinansya 
at humahabang depresyong 
yumayanig sa pandaigdigang 
sistemang kapitalista. Mga batayang 
pagsusuring higit na nag-aapirma sa 
batas ng kasaysayan at di maiiwasang 
pagtungo sa sosyalismo hanggang 
komunismo. 


Dinala ni Ka Joma ang sulo ng 
pandaigdigang kilusang komunista. 
Sa. madilim na panahon ng 
kapitalistang restorasyon, pinanatili 
niyang naglalagablab ang sulo ng 
MLM. Binigyan niya ng inspirasyon 
ang uring proletaryado upang 
samantalahin ang krisis. ng 
nabubulok na pandaigdigang 
sistemang kapitalismo, magpunyagi 
sa landas ng. sosyalismo at 
komunismo, at dalhin ang 
isinusulong nating pandaigdigang 
rebolusyong sosyalista sa bagong 
kabanata ng pagpapanumbalik at 
pagpapalakas. 


Nakaambang tanggalan sa Nexperia, tinututulan ng unyon 


Tinututulan at nilalabanan ng unyong Nexperia Philippines Inc. Workers Union ang nakaambang tanggalan ng 495 
manggagawa (375 na kasapi ng unyon, 80 kontraktwal at 40 propesyunal) ngayong Pebrero bunsod ng pagsasara 
ng Sensors Department at paglipat ng operasyon ng nasabing departamento sa Thailand. Ang mga manggagawang 
matatanggal ay kabilang sa 801 manggagawang dapat gawing regular sang-ayon sa pasya ng Department of Labor and 
Employment (DOLE)-Region IV-A noon pang 2017. 


Ayon sa unyon, “Gumagawa ng maruming paraan ang kapitalista para hindi matamasa ng manggagawa ang 
kanilang mga karapatan at benepisyo. Ang matalim na espada ng kapitalista na iwinawasiwas sa manggagawa ay ang 
pagtatanggal sa trabaho gayong dapat regular na sila at tinatamasa ang mga karampatang benepisyo.” 


Nauna pa rito, tahasang hinahadlangan ng kumpanya ang regularisasyon ng mga manggagawa. lInapela ng 
kapitalistang Nexperia ang pasya ng DOLE-IV-A sa opisina ng noo'y kalihim ng kagawaran na si Silvestre Bello |. 
Muling kinatigan ng DOLE ang naunang pasya na gawing regular ang 801 manggagawa. Nag-apela muli ang kumpanya 
sa Court of Appeals (CA) subalit pinaborang muli ng CA ang naunang desisyon. Hindi pa rin kinilala ng kumpanya ang 
desisyon ng CA kaya't iniakyat ito sa Korte Suprema na hanggang ngayon ay wala pang desisyon at nakabinbin pa. 


Naniniwala ang mga manggagawa ng Nexperia na palusot lamang ng kumpanya na malulugi na ito para bigyang 
katwiran ang pagsisante sa mga manggagawa. Ayon pa sa unyon, hindi titigil ang operasyon ng Nexperia dahil lilipat 
lamang ito ng ibang site. Hindi rin umano malulugi ang Nexperia sa pagsasara ng Sensors Department dahil tinatayang 
tataas pa ang kita nito hanggang 2024. Ang Nexperia ay kumpanyang nag-aasembol ng semiconductors. 


Giit ng Nexperia Philippines Inc. Workers Union, makatwiran ang kanilang laban dahil matagal nang nagtatrabaho 
ang mga manggagawa sa kumpanya. Ilan sa kanila'y higit 10 taon na sa pagawaan. Nanawagan silang humanap ng 
mas epektibong pamamaraan ang kumpanya bago humantong sa tanggalan. Ipinaglalaban din nila ang taas-sahod sa 
gitna ng mataas na implasyon. 

PAHAYAG 


Mamamayan ng daigdig, magbigkis, pigilan at labanan ang 


lahat ng anyo ng inter-imperyalistang gera! 


Public Information Office 


Komiteng Rehiyon ng Partido sa Timog Katagalugan 


Pebrero 22, 2023 


Ko ng mamamayan ng daigdig, tinutuligsa ng Partido Komunista ng Pilipinas sa Timog Katagalugan ang 
nagpapatuloy na inter-imperyalistang gera sa Ukraine sa pangunguna ng US. Kasabay nito, mariin din naming 
tinutuligsa ang tuluy-tuloy na pang-uudyok ng US ng panibagong larangan ng gera sa Asia Pacific laban sa China. 


Isang taon na ang nakalilipas mula 
nang pumutok ang gera sa Ukraine. 
Unti-unti nang nagiging matagalan 
ang proxy war na inilunsad ng 
US-NATO laban sa Russia laluna 
matapos tanggihan ng una ang lahat 
ng pagsisikap para sa negosasyong 
pangkapayapaan. 


Noong Abril 2022, pumayag ang 
Russia na pumasok sa negosasyon sa 
inisyatiba ng Turkey pero tinanggihan 
ito ni Volodymyr Zelensky, presidente 
ng Ukraine sa sulsol ng noo'y 
Prime Minister ng UK na si Boris 
Johnson. Imbes na pahupain, lalong 
pinaigting ng US-NATO ang gera 
sa pamamagitan ng pagbuhos ng 
bilyun-bilyong halaga ng armas sa 
tuta nitong gubyerno at armadong 
hukbo sa Ukraine. At noong Oktubre 
ng parehong taon, tahasang ibinasura 
ni Biden ang panawagan ng 66 bansa 
sa United Nations General Assembly 
na muling buksan ang negosasyong 
pangkapayapaan at ipatupad ang 
tigil-putukan para tapusin ang gera 
sa Ukraine. 


Pinakanagdusa sa gerang ito ang 
sibilyang mamamayan ng Ukraine 
at mga karatig na bayan. Hanggang 
nitong Pebrero 12, naitala ng UN 
Office of the High Commissioner for 
Human Rights ang 18,955 kaswalti 
sa mga sibilyan kung saan 7,199 ang 
napatay at 11,756 ang nasugatan. 
Liban dito, aabot na sa 7.9 milyong 
Ukrainian na ang lumikas dahil sa 
gera. Ayon naman kay Ukraine Prime 
Minister Denys Shmyhal, mahigit 
na sa S700 bilyon ang pinsala sa 
pambansang ekonomya ng Ukraine 
hanggang Disyembre 2022. Dahil 
malayo pa sa paghinto ang gera at sa 
gitna ng inilulunsad na opensiba ng 
Russia, lalupang titindi ang sitwasyon 
sa Ukraine at dadami ang pinsalang 

direktang tatama sa mga sibilyan 
roon. 


Sadyang walang pakialam 
ang sindikatong BUS-NATO sa 
kahihinatnan” ng Ukraine at 
mamamayan nito. Sa kaibuturan, 
nais nitong sairin ang kakayahang 
militar ng Russia at ihiwalay ito sa 
China, ang kasunod na target nitong 
gerahin sa pangarap na kamtin 
muli ang solong pandaigdigang 
paghahari. Katunayan, todo-buhos 
ito ng suportang militar sa Ukraine. 
Hanggang Disyembre 2022, aabot na 
sa S100 bilyon ang pondong inilaan 
ng US para sa gera sa Ukraine, 
napakalayo sa taunang pondong 
militar ng Russia na f65 bilyon. 
Kabilang rin sa mga ganansyang 
nakamit ng US ang pagkawasak ng 
lahat ng natitira pang pagkakaisa 
sa pagitan ng Europe at Russia para 
lalong gawing asa ang Europe sa 
US, kapwa sa militar at ekonomya. 
Itinutulak din ng US ang Europe na 
makipagsabwatan sa kanya para 
ihiwalay ang China at Russia. 


Habang kinamumuhian 
ng mamamayang Ukrainian, 
sinasambang tila bayani ng US 
Congress si Zelenzky, na walang ibang 
maipagmamalaki kundi ang pagiging 
bulag na ahente't tagasunod ng US- 
NATO. Labis ang pangangayupapa 
ni Zelensky sa amo nito kapalit ang 
kapangyarihan at 58 “karangalan” 
sa kapinsalaan ng kanyang mga 
kababayan. Sa kabilang banda, 
bagabag ng matinding krisis ang US 
kaya obligado siyang ipagpatuloy ang 
reseta nitong gera sa bumubulusok 
na ekonomya gamit ang Ukraine 
bilang piyon laban sa Russia. Dahil 
sa gera sa Ukraine, naglakihan ang 
kita ng pangunahing mga kumpanya 
sa depensa sa US kung saan ang 


gubyerno nito ang pangunahing 
tagabili ng mga produktong nililikha 
nito. Nananatiling nangunguna sa 
paglaki ng kita sa pagtatapos ng 
taong 2022 ang limang kumpanya 
sa depensa ng US na Lockheed 
Martin, Raytheon Technologies, 
Boeing, Northrop Grumman at 
General Dynamics. Ang taun-taong 
5700 bilyong inilalaan ng gubyerno 
ng US sa depensa ay pangunahing 
napupunta sa kita at tubo ng mga 
kumpanyang ito. 


Lalong tumitindi ang 
pangangailangan ng US sa 
kasalukuyan sa gitna ng nagpapatuloy 
na implasyong nagpapahirap sa 
sariling mamamayan.  Kalaghatian 
ng 2022 nagsimula ang resesyon 
sa ekonomya ng US matapos 
maitala ang negatibong paglago 
ng gross domestic product nito sa 
dalawang magkasunod na kwarto 
ng taon. Pinangangambahan pang 
magsisimulang muli ang resesyon 
nito sa ekonomya sa ikalawang hati 
ng taong 2023. 


Samantala, ang gerang proxy na 
tulad sa Ukraine ay malapit nang 
magkaanyo sa Asia Pacific laban sa 
China. Mismong sa bibig ng isang 
opisyal militar ng US na si Lt. Gen. 
James Bierman, kumander ng Third 
Marine Expeditionary Force ng US 
Armed Forces at Marine Forces 
Japan, kung paanong malaon nang 
pinagplanuhan ng US ang pagkakasa 
ng gera laban sa China tulad ng 
ginawa nila sa Ukraine. Kasunod na 
tinukoy ni Bierman na bahagi nito ang 
paghahanda nila ng teatro ng gera 
sa Japan at Pilipinas. Kinumpirma 
rin ito ng isang internal na kautusan 
ng Pentagon sa pamamagitan ni 
Gen. Mike Minihan, hepe ng Air 
Mobility Command na nagsasaad na 

pangunahing layunin nila ang pigilan 
ang China, at kung kinakailangan ay 
talunin ito. 


Dito nakatudla ang papatinding 
presensya ng US sa Indo Pacific-- 
Taiwan, Pilipinas, Japan, Singapore at 
South Korea, ang itinuturing na first 
island chain nito para palibutan ang 
China. Paparami at papadalas ang 
mga aktibidad at pagsasanay-militar 
ng US at nabanggit na mga papet na 
bansa. 


Pinalaki ng US ang presensya ng 
mga pwersang nabal nito sa kanluran 
at silangang karagatan ng Pilipinas, 
sa silangang baybayin ng Japan at sa 
Taiwan Strait. Patuloy na hinahamon 
ng US ang One China Policy 
(soberanya ng China sa Taiwan) at 
inuudyukan itong unang sumalakay 
tulad ng nagawa nito sa Russia at 
bigyang-katwiran ang isang lahatang- 
panig na gera laban sa China. 


Sa Pilipinas, tinutuntungan ng 
pinalaking presensyang militar ang 
mga tagibang na kasunduan sa 
pagitan ng US at reaksyunaryong 
GRP. Kabilang dito ang Mutual 
Defense Treaty, Visiting Forces 
Agreement at ang pinakahuli, ang 
Enhanced” Defense 58 Cooperation 
Agreement (EDCA). Sa kabila nang 
pagpapatalsik. ng 5B8B87mamamayang 
Pilipino sa base militar, nagagawang 
ikutan ng US ang lahat ng limitasyon 
sa pagpapanumbalik nito sa bansa 
sa pamamagitan ng EDCA. Mula 
nang ipatupad ito, tuluy-tuloy nang 
ginagamit ng US ang Basa Air Base 
sa Pampanga: Antonio Bautista 
Air Base sa Puerto Princesa City, 
Palawan: Benito Ebuen Air Base sa 
Mactan Island, Cebu, Lumbia Airfield 
sa Cagayan de Oro City: jungle base 
sa Fort Laur sa Nueva Ecija at ilan 
pang “sikretong base” nito tulad ng 
Naval Station Carlito Cunanan sa 
Ulugan Bay, Palawan. Nitong buwan 
lamang, inianunsyo ni Marcos Jr. 
na madadagdagan pa ng lima ang 
istasyon ng EDCA sa bansa matapos 
ang pagbisita ni US Defense Secretary 
Lloyd Austin. 


Bago pa ito ang pagbisita ni 
US Vice President Kamala Harris 
sa bansa na dala ang kasunduan 

hinggil sa pagtatayo ng missile 
systems sa bansa. Ang planong 
missile launching systems at iba pang 
pasilidad militar ng US na itinatayo at 
itatayo pa sa Pilipinas ay magsisilbing 
magnet sa mga atakeng Chinese 
laban Pilipinas. Garapalang nilalabag 
ng US ang soberanya ng Pilipinas sa 
paggamit sa bansa bilang base para 
sa paglulunsad ng mga dayuhang 
gera nito. 


Sa gitna ng lahat ng ito, ang 
mamamayan ng buong daigdig ang 
nagdurusa sa pagpapasasa ng mga 
imperyalistang bansa sa pangunguna 
ng US. Ang ipinataw na mga sangsyon 
sa Russia ay ibayong gumatong sa 
pandaigdigang krisis dahil sa sinira 
nito ang ng suplay sa buong daigdig 
laluna sa larangan ng produksyon ng 
langis, trigo, abono, rare earth metals 
para sa produksyon ng microchips at 
artificial intelligence na kailangan 
sa industriyang militar at iba pang 
hilaw na materyales na pangunahing 
nagmumula sa Russia. Lumikha ito ng 
artipisyal na kawalan at o kakulangan 
ng suplay ng langis, pagkain at iba 
pang hilaw na materyales sa buong 
mundo. 


Sinasamantala ito ng 
monopolyong burgesya at mga lokal 
na naghaharing uri sa mga bansang 
mahihirap upang itodo ang pagkamal 
ng super tubo sa kapinsalaan ng 
sangkatauhan. Ibayong pinaypayan 
nito ang pagtaas ng presyo ng mga 
pangunahing kalakal at bilihin laluna 
ng langis, pagkain at iba pang hilaw 
na materyales kung saan naitala 
ang makasaysayang rekord ng 


sobrang pagtaas ng global inflation 
na umaabot sa 8.596-9.596. Grabeng 
kahirapan ang idinudulot nito sa 


sangkatauhan laluna sa masang 
anakpawis. 
Samantala, ang 7 mamamayan 


ng mga bansang imbwelto at 
lunsaran ng gera tulad ng Russia 
at Ukraine ang nakararanas ng 
pinakamatitinding 8Bkarahasan at 
kahirapan. Habang lalong pinipiga 
ng imperyalismo ang lakas-paggawa 
at kakayahang lumikha ng lipunan, 
ipinambabala nito sa magastos na 
gera ang mamamayan laluna ang 
uring anakpawis. 


Dapat magbigkis at magkaisa ang 
sambayanan para labanan ang lahat 
ng anyo ng inter-imperyalistang 
gerang labis na naglulugmok sa 
sangkatauhan sa ibayong karalitaan. 
Para gawin ito, dapat ipanawagan sa 
buong daigdig na pigilan ang inter- 
imperyalistang gera at kung hindi 
kakayaning pigilan ay samantalahin 
ang inter-imperyalistang gera upang 
ipanalo”78B ang rebolusyonaryong 
pakikibaka sa kani-kanilang bayan 
para sa pambansang kalayaan, 
demokrasya at sosyalismo. Nararapat 
iambag ng sambayanang Pilipino ang 
buong makakaya upang pagkaisahin 


ang sangkatauhan sa muling 
pagdaluyong 7 B 7 ng 5 pandaigdigang 
sosyalistang 58 8Brebolusyon upang 


ibagsak ang imperyalismo-ang huli at 
naghihingalong yugto ng 
pandaigdigang kapitalismo na siyang 
ugat ng pandaigdigang karahasan, 
pagsasamantala, pang-aapi at 
kahirapan ng sangkatauhan. 

KULTURA 


Kay Ka Facie 


Mula kay Ka Maya 


unang gabi ito na hindi ka makakadalo 


sa bahaginan at talakayan 


paghahabol sa panahong magkahiwalay 


iyon ang noon nating nabuong 
kasunduan 
ilang taong naging kalakaran 


hindi tayo maubus-ubusan 

ng pag-uusapan - 

tungkol man sa masa, 

sa ating mga sinisinta, 

sa kinagigiliwang mga kasama, 
sa iniwang mga buhay, 

o sa tinatanaw na tagumpay 


pero, kasama 

bukod sa pagiging 

kasama kong pinakamatalik, 
halaga mo sa akin 

tulad ng bulubunduking matarik 
na paulit-ulit nating pinangahasang 
bagtasin 


kahit noon pa 

ikaw ay akin nang tinitingala 
ipinundar na kahusayan 

sa apat na sulok ng silid-aralan 
bilang estudyante, lider at guro 


sa Hukbo ipinamalas nang buong-buo 


tinalikuran 
dati ring pinangarap na alwan 


kaya 'di na tumungo sa bansa ng 


dayuhan 
umugat sa Pulot sa sarili nating 
bakuran 


hindi lang wika ang itinuro 

kundi kabuktutan ng gubyerno 
pagsasamantala ang paksa 
lipunan at rebolusyon ang lektura 
walang pagdududa, 

walang pag-aalinlangan 

leksyon mo'y digmang bayan ang 
kasagutan! 


16 KALATAS 


at sa pagtatapos 

ng mga diskusyon 

iyo nang kakwentuhan 
masang kinagigiliwan 
nagmistulang kaibigan 
tagapayo at sandigan 

tiyak na habambuhay na 
nilang maalaala si Ka Lima 


kaya't sa aking tatahakin 

bitbit namin ang alaala mo 

ang iyong tinanaw 

para sa masa mong nakaulayaw 
patuloy na aabutin 

kahit hanggang hininga'y malagot din. 
K 


“Pulo - lokal na tawag sa Polilio Group 
ang mga kasama of Islands 
ginabayan mo upang ipakita 


angkin hil ang husay Alay kay Kevin Cedrick "Ka Lucio" Castro, kadre 


at rebolusyonaryong martir ng Apolonio Mendoza 


ai. maiaalay Command na nasawi sa isang labanan sa Brgy. 
upang maglakas-loob Binitbitinan, Polilio, Quezon noong Pebrero 2], 
upang makita'ng paglulugaran 2022 


ng sarili sa marahas na digmaan 
at halaga ng bawat isa 
para sa minamahal nating masa 


maging sa akin ay napakalaki 
ng impluwensya mo't ibinahagi 
pasya ko'y nabuo 

upang lumahok sa pakikibakang 
armado 

noon at hanggang sa kamatayan 
mo 

ginising mo ang diwa ko 
mukha ng kalupitan ng digma 
ang sakit ng iyong pagkawala 
ngunit silbi ring pabatid 

na panaho'y nagpapatuloy at 'di 
napapatid 


una rin itong magiging 
hiwalayan 

na 'di man lang tayo 
makakapagkamayan 

para sa tahimik na 
kasunduan 

aking nagugunita ang iyong 
pamalagiang bilin: 

padayon, paghusayan, 

iyo 'yang kakayanin! 


